મનભરીને વરસી ગયેલા અને કદાચ એટલીજ અદભૂત રીતે ઝીલાઈ ગયેલા વાદળ પછી નક્કર જમીન પર રહી જતા હોય છે કેટલાક ખાબોચિયા અને પછીથી તેમાંથી કેટલાક તોફાનીઓ જાણી જોઇને પસાર થઈને છાંટા ઉડાડે એવું જ કંઇક આ વખતે ઓછા વરસેલા વરસાદમાં પણ બન્યું.થોડું simplify કરીને કહું ? ગુજરાતી સંગીત/ફિલ્મ સંગીતનું ધરખમ લોકપ્રિય અને iconic song “રંગલો, જામ્યો કાલિંદીને ઘાટ” “છોગાળા તારા”ના નામે ગાજ્યું અને ખાસ્સું જાણીતું થયું (હવે સમજાયું ? ના સમજાયું હોય તો હજી એક વાર ઉપરની લીટીઓ ફરી એક વખત વાંચી જાવ.).વખણાયું અને વખોડાયું પણ.યુવાનો તરત જ જોડાઈ ગયા આ ગીત સાથે અને ઝીલી લીધું.નવી રીતે પેકેજ થયેલું આ જૂનું ગીત ગમે એવું તો છે જ પણ એમાં ના ગમે એવું એ હતું કે ફિલ્મના મેકર્સે આ ગીત જ્યાંથી ઉછીનું લીધું હતું તે આ ગીતના મૂળ રચનાકારો અને ગુજરાતી સંગીતના આદ્ય પુરુષો જેવા પૂજનીય નામોનું નામ જ નાં લીધું.ગીતની primary creditsમાં તો ક્યાંય ઉલ્લેખ જ નહિ અને તેની પ્રક્રિયામાં જોડાયેલા જાણકાર કલાકારોએ પણ શી ખબર રોક્યા કે ટોક્યા નહિ, તે છેક થોડા સજાગ પત્રકારોએ અને કલાકારોએ કાન આમળ્યો અને ચારે બાજુ થૂ થૂ થઇ એટલે પછી તરત જ આ મહા ભયાનક ભૂલ સુધારી લેવામાં આવી.છેવટે ઘીના ઠામમાં ઘી પડી ગયું પણ આ આખી વાતના મૂળમાં ઉતરવાનું અમને મન થયું.ગુજરાતી સંગીતની મમત લઈને બેઠા હોઈએ ત્યારે ગુજરાતી ગીતોની આવા કોપી-પેસ્ટ/પ્રેરણા/ચોરી/ઈન્સ્પાયરડ versions ફંફોસવાનું અમે નક્કી કર્યું.